stanford-oval/wikipedia huggingface dataset:
Alex Azar

| Alex Azar |
| --- | --- |
 Virallinen muotokuva vuodelta 2019.
Yhdysvaltain 24. terveysministeri
 29. tammikuuta 2018 – 20. tammikuuta 2021  
Presidentti:  Donald Trump
Edeltäjä:  Tom Price
Seuraaja:  Xavier Becerra
Yhdysvaltain apulaisterveysministeri
 22. heinäkuuta 2005 – 4. helmikuuta 2007  
Presidentti:  George W. Bush
Edeltäjä:  Claude Allen
Seuraaja:  Tevi Troy
Henkilötiedot
Syntynyt: 17. kesäkuuta 1967 (ikä 57) Johnstown, Pennsylvania, Yhdysvallat
Puoliso:  Jennifer Azar
Lapset:  2
Tiedot
Puolue:  republikaanit
Koulutus:  Dartmouth College (AB) Yalen yliopisto (JD)
Uskonto:  ortodoksinen kristitty
Alex Michael Azar II (s. 17. kesäkuuta 1967) on yhdysvaltalainen lakimies ja entinen yritysjohtaja, joka toimi maansa terveysministerinä Donald Trumpin I hallituksessa. Presidentti Donald Trumpin hallituksen alkuperäinen terveysministeri Tom Price erosi virastaan syyskuussa 2017 hänen kalliilla yksityiskoneilla tehdyistä virkamatkoistaan nousseen kohun vuoksi. Trump nimitti Azarin ehdokkaakseen uudeksi terveysministeriksi 13. marraskuuta. Senaatti hyväksyi Azarin nimityksen 24. tammikuuta 2018, ja hän astui virkaansa viisi päivää myöhemmin.
Azar on konservatiivina tunnettu republikaani ja tukenut taloudellisesti useiden republikaanipoliitikkojen vaalikampanjoita. Hän on edeltäjänsä tavoin kritisoinut presidentti Barack Obaman kaudella toteutettua terveydenhoitouudistusta. Azarilla on sekä lakitieteellinen että talous- ja yhteiskuntatieteellinen korkeakoulututkinto. Hän on työskennellyt lakimiehenä, George W. Bushin hallituksessa sosiaali- ja terveysministeriön asiantuntijatehtävissä ja apulaisterveysministerinä sekä vuosina 2007-2017 lääkeyhtiö Eli Lilly and Companyn palveluksessa ensin yhtiön johtavana lobbarina ja lopulta konsernin Yhdysvaltain toimintojen johtajana.
Azarilla on äitinsä puolelta osittain venäjänjuutalaiset sukujuuret, isänsä puolelta hän on amerikanlibanonilainen.
Aiheesta muualla

Kuvia tai muita tiedostoja aiheesta Alex Azar Wikimedia Commonsissa
| n k  Yhdysvaltain terveysministerit |
| --- | --- | --- |
|  Culp  Williams (vt.)  Folsom  Flemming  Ribicoff  Williams (vt.)  Celebrezze  Gardner  Cohen  Finch  Richardson  Keen  Weinberger  Mathews  Califano  Harris  Mckiee (vt.)  Schweiker  Long (vt.)  Heckler  Bowen  Sullivan  Shalala  Thompson  Leavitt  Johnson (vt.)  Sebelius  Burwell  Cochran (vt.)  Price  Wright (vt.)  Hargan (vt.)  Azar  Cochran (vt.)  Becerra  |  Culp  Williams (vt.)  Folsom  Flemming  Ribicoff  Williams (vt.)  Celebrezze  Gardner  Cohen  Finch  Richardson  Keen  Weinberger  Mathews  Califano  Harris  Mckiee (vt.)  Schweiker  Long (vt.)  Heckler  Bowen  Sullivan  Shalala  Thompson  Leavitt  Johnson (vt.)  Sebelius  Burwell  Cochran (vt.)  Price  Wright (vt.)  Hargan (vt.)  Azar  Cochran (vt.)  Becerra  |  |
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Saksa  Yhdysvallat
Rolandin laulu

Rolandin kuolema. Keskiaikaisen käsikirjoituksen kuvitusta.
Rolandin laulu (ransk. La Chanson de Roland) on vanha ranskalainen eeppinen runoelma. Se on kirjoitettu noin vuonna 1100 ja lienee varhaisin chanson de geste -sankarirunoelmien edustaja. Rolandin laulua pidetään lajityypin mestariteoksena. Runoelman kirjoittajasta ei ole täyttä varmuutta, mutta tekijäksi on oletettu normannirunoilija Turold, jonka nimi mainitaan Rolandin laulun viimeisellä rivillä.
Eepos on todennäköisesti syntynyt Pohjois-Ranskassa. Varhaisin kirjoitettu versio on ajoitettu vuosiin 1140–1170. Rolandin laulu oli keskiajalla hyvin suosittu, ja runoelma käännettiin useille kielille. Suomeksi runoelman on kääntänyt Yrjö Jylhä vuonna 1936.
Runoelman sisältö ja tyyli

Rolandin laulu kertoo Kaarle Suuren sodasta Espanjan ”saraseeneja” vastaan. Runoelman sankari on kreivi Roland, Kaarle Suuren armeijan jälkijoukkojen komentaja. Rolandin laulun alussa Kaarle Suuri, joka on valloittanut koko Espanjan Zaragosaa lukuun ottamatta, saa saraseenikuninkaalta ehdotuksen rauhan solmimiseksi. Kaarle lähettää ritari Ganelonin, Rolandin isäpuolen, neuvottelemaan rauhanehdoista. Ganelon raivostuu siitä, että Roland on ehdottanut häntä tähän vaaralliseen tehtävään ja punoo saraseenien kanssa juonen poikapuolensa tuhoamiseksi. Palattuaan rauhanneuvotteluista Ganelon varmistaa, että Roland johtaa Espanjasta vetäytyvän Kaarle Suuren armeijan jälkijoukkoja. Kun armeija on ylittämässä Pyreneiden vuoristoa, saraseenien ylivoimaiset joukot saartavat Roncesvallesin solassa frankkien armeijan jälkijoukot. Uhmakas sankari Roland osoittautuu tappiollisessa taistelussa esimerkilliseksi ja periksiantamattomaksi soturiksi. Ennen kuolemaansa Roland kutsuu kuuluisalla torvellaan Olifantilla avukseen keisarin, joka kostaa hänen puolestaan.
Runoelman sommitelma on luja ja yhtenäinen. Tyyliltään se on suora, ajoittain jopa karu. Rolandin laulun keskiössä on kahden erilaisen luonteen yhteentörmäys. Roland on luonteeltaan uhkarohkea, kun taas hänen ystävänsä Olivier on varovaisempi. Heidän luonteidensa ristiriita kuvastaa samalla erilaisia käsityksiä vasallin roolista. Rolandin arvostelukyvyn on sumentanut hänen henkilökohtainen kunnianhimonsa, ja sen vuoksi hän torjuu Olivierin neuvon puhaltaa torveen ja pyytää apuun Kaarle Suuren johtamat pääjoukot. Rolandin kieltäytyminen johtaa siihen, että jälkijoukot ryhtyvät toivottomaan taisteluun. Lopulta Roland puhaltaa Olifant-torveen, mutta hänen ja Olivierin kannalta liian myöhään, sillä he ovat jo mennyttä. Taistelukentälle saapuvat Kaarle Suuren pääjoukot kostavat heidän kuolemansa. Palattuaan Ranskaan Kaarle Suuri tuo suruviestin Rolandin kihlatulle ja Olivierin sisarelle Audellelle, joka kuolee surun murtamana keisarin jalkojen juureen. Runo päättyy petollisen Ganelonin oikeudenkäyntiin ja teloitukseen.
Seuraavassa suomeksi käännetty katkelma Rolandin laulusta:
Rolandin laulun runot ovat ylistäviä, sankarillisia ja vähemmän todenmukaisilta tuntuvia. Tämä teos kuvastaakin ristiretki- ja ritariajan henkeä ja siinä korostuvat kristilliset ja kansalliset arvot. Laulun suosion takia esimerkiksi monissa Saksan kaupungeissa on keskiajalta säilyneitä Rolandin patsaita (korkein Bremenissä, 5 metriä korkea).
Runoelman tausta

Runoelma perustuu historialliseen Roncesvallesin taisteluun vuodelta 778. Taistelu oli todellisuudessa vain merkityksetön kahakka, jossa baskit hävittivät maureja vastaan käymästään sodasta palaavan Kaarle Suuren jälkijoukon 15. elokuuta 778. Rolandin laulussa Roncesvallesin yhteenotto on kuitenkin muuntunut eeppiseksi taisteluksi saraseeneja vastaan, ja taistelu on kasvatettu sankarillisiin mittoihin, jota voidaan verrata kreikkalaisten urhoolliseen puolustautumiseen persialaisia vastaan Thermopylain taistelussa 480 eaa.
Todellinen syy Kaarlen marssiin Espanjaan oli se, että eräät arabiylimykset olivat pyytäneet häntä apuun Cordoban kalifin kostoretkeä vastaan. Tällöin Kaarle olisi saattanut saada hallintoaluettaan levitetyksi pitkälle Espanjaan saakka. Hän oli tarkkaan laskelmoinut retkensä ja kun hän ei saanutkaan odotusten mukaisia apujoukkoja Espanjasta, ei suuria voittojakaan tullut. Kotimaata puolustamaan Kaarle lähti saksien aloitettua kapinansa.
Suomennos

Rolandin laulu: Ranskan kansalliseepos.  (Suomentanut Yrjö Jylhä. Esipuheen ja selitykset kirjoittanut Tyyni Tuulio)  Helsinki:  Otava, 1936.
Aiheesta muualla

Wikimedia Commonsissa on kuvia tai muita tiedostoja aiheesta .
Rolandin laulu[vanhentunut linkki] (muinaisranskaksi)
Harvard Classics (1909-1914): Rolandin laulu (englanniksi)
Marion Cotillard

| Marion Cotillard |
| --- | --- |
 Marion Cotillard vuonna 2009.
Henkilötiedot
Syntynyt: 30. syyskuuta 1975 (ikä 49) Pariisi, Ranska
Ammatti:  laulaja, näyttelijä
Puoliso:  Guillaume Canet (2007–)
Näyttelijä
Aktiivisena:  1993–
Merkittävät roolit:   ”Édith Piaf”  Pariisin varpunen – Edith Piaf  ”Mal”  Inception  ”Miranda Tate”  Yön ritarin paluu  ”Stéphanie”  Luihin ja ytimiin 
Palkinnot
  Parhaan naispääosan Oscar  2007 Pariisin varpunen – Edith Piaf  Parhaan naispääosan Golden Globe musikaalissa  2007 Pariisin varpunen – Edith Piaf  
Aiheesta muualla
Viralliset kotisivut
IMDb 
Elonet
AllMovie
Svensk Filmdatabas
Marion Cotillard (s. 30. syyskuuta 1975 Pariisi, Ranska) on ranskalainen Oscar-palkittu näyttelijä. Hänen kansainvälinen läpimurtonsa oli Édith Piafin rooli elokuvassa Pariisin varpunen – Edith Piaf (La Vie En Rose) vuonna 2007. Cotillard palkittiin roolistaan parhaan naispääosan Oscarilla, Golden Globella ja Baftalla.
Elämänvaiheet ja ura

Cotillard vietti lapsuutensa Orléansissa, Loiretissa taiteellisessa perheessä. Hän aloitti uransa elokuvanäyttelijänä 1990-luvun puolivälissä ja tuli tunnetuksi viime vuosituhannen lopulla esiinnyttyään Lilly Bertineauna Luc Bessonin elokuvassa Taxi (1998). Hän sai arvosteluissa roolityöstään myönteistä palautetta, ja palasi rooliin elokuvan kahdessa jatko-osassa.
Vaikka Cotillard on ollut tunnettu pääasiassa kotimaassaan, hän on alkanut 2000-luvulla rakentaa myös kansainvälistä uraa. Hän on esiintynyt muun muassa Tim Burtonin elokuvassa Big Fish (2003). Jean-Pierre Jeunet’n elokuvassa Pitkät kihlajaiset (Un long dimanche de fiançailles 2004) hän esitti sulhasensa puolesta murhaavaa ”koston enkeliä” ja Ridley Scottin elokuvassa A Good Year – Mainio vuosi (2006) pääosan esittäjä Russell Crowen sydämen vievää ravintolanpitäjää. Cotillardilla on merkittävät roolit myös 2009 valmistuneessa elokuvassa Public Enemies, sekä vuonna 2010 valmistuneessa elokuvassa Inception. Vuonna 2012 hänet nähtiin elokuvassa Yön ritarin paluu.
Yksityiselämä

Cotillardilla on nuoremmat kaksoisveljet, Quentin ja Guillaume, joista ensiksi mainittu on kuvanveistäjä ja taidemaalari ja jälkimmäinen kirjailija.
Cotillard on Greenpeacen jäsen.
Filmografia

| Elokuvat> Vuosi | Elokuvat> Suomenkielinen nimi | Elokuvat> Alkuperäinen nimi | Elokuvat> Rooli |
| --- | --- | --- | --- |
| 1994 | L’Histoire du garçon qui voulait qu’on l’embrasse | L’Histoire du garçon qui voulait q’on l’embrasse | Mathilde |
| 1996 | Comment je me suis disputé… (ma vie sexuelle) | Comment je me suis disputé… (ma vie sexuelle) | Une étudiante |
| 1996 | La Belle Verte | La Belle Verte | Macha |
| 1998 | Taxi | Taxi | Lily Bertineau |
| 1999 | La Guerre dans le haut pays | La Guerre dans le haut pays | Julie Bonzon |
| 1999 | Du bleu jusqu’en Amérique | Du bleu jusqu’en Amérique | Solange |
| 2000 | Taxi 2 | Taxi 2 | Lily Bertineau |
| 2000 | Furia | Furia  | Elia |
| 2001 | Les Jolies Choses | Les Jolies Choses | Lucie F. et Marie |
| 2001 | Lisa | Lisa | Lisa, jeune |
| 2002 | Une affaire privée | Une affaire privée | Clarisse Entoven |
| 2003 | Taxi 3 | Taxi 3 | Lily Bertineau |
| 2003 | Rakasta jos uskallat | Jeux d’enfants | Sophie Kowalsky |
| 2003 | Big Fish | Big Fish | Joséphine |
| 2004 | Pitkät kihlajaiset | Un long dimanche de fiançailles | Tina Lombardi |
| 2005 | Innocence – viattomuus | Innocence | Mademoiselle Eva |
| 2005 | Sauf le respect que je vous dois | Sauf le respect que je vous dois | Lisa |
| 2005 | La Boîte noire | La Boîte noire | Isabelle Kruger et Alice |
| 2005 | Edy | Edy | La Chanteuse du rêve et Céline |
| 2005 | Cavalcade | Cavalcade | Alizée |
| 2005 | Ma vie en l’air | Ma vie en l’air | Alice |
| 2005 | Mary | Mary | Gretchen Mol |
| 2006 | Toi et moi | Toi et moi | Lena |
| 2006 | Fair play | Fair play | Nicole |
| 2006 | Dikkenek | Dikkenek | Nadine |
| 2006 | A Good Year – Mainio vuosi | A Good Year | Fanny Chenal |
| 2007 | Pariisin varpunen – Edith Piaf | La Môme | Édith Piaf |
| 2009 | Public Enemies | Public Enemies | Billie Frechette |
| 2009 | Le Dernier Vol | Le Dernier Vol | Marie Vallières de Beaumont |
| 2009 | Nine | Nine | Luisa Contini |
| 2010 | Inception | Inception | Mallorie |
| 2010 | Pieniä valkoisia valheita | Les Petits Mouchoirs | Marie |
| 2011 | Midnight in Paris | Midnight in Paris | Adriana, La Muse |
| 2011 | Tartunta | Contagion | Dr Leonora Orantes |
| 2012 | Luihin ja ytimiin | De rouille et ’os | Stéphanie |
| 2012 | Yön ritarin paluu | The Dark Knight Rises | Miranda Tate |
| 2013 | The Immigrant | The Immigrant | Ewa Cybulska |
| 2013 | Blood Ties | Blood Ties | Monica |
| 2014 | Kaksi päivää, yksi yö | Deux Jours, une nuit | Sandra |
| 2015 | Macbeth | Macbeth | Lady Macbeth |
| 2016 | Liittoutuneet | Allied | Marianne Beausejour |
| 2016 | Assassin’s Creed | Assassin’s Creed | Sofia Rikkin |
| 2021 | Annette | Annette | Ann Defrasnoux |
Aiheesta muualla

Wikimedia Commonsissa on kuvia tai muita tiedostoja aiheesta .
Viralliset kotisivut – jaettu muun Cotillardin perheen kesken (englanniksi, ranskaksi)
Marion Cotillard Box Office Mojossa. (englanniksi)
Marion Cotillard Internet Movie Databasessa. (englanniksi)
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Norja  Espanja  Ranska  BnF data  Katalonia  Saksa  Israel  Yhdysvallat  Latvia  Tšekki  Korea  Alankomaat  Puola 
Tieteilijät:  CiNii 
Taiteenala:  MusicBrainz 
Henkilöt:  Deutsche Synchronkartei  DDB  Elonet  Yle 
Muut:  SNAC  IdRef
Kiinan Internet-sensuuri

Kuvitus Tuntemattoman kapinallisen sensuroimisesta
Kiinan kansankongressi on hyväksynyt Manner-Kiinassa internet-sensuurilain. Tämän vuoksi Kiinan hallitus on tehnyt lukuisia asetuksia ja sensurointijärjestelmä on asennettu yritysten, organisaatioiden ja valtion omistamien Internet-palveluntarjoajien järjestelmiin. Kiinan erityishallintoalueilla Hongkongissa ja Macaossa on omat lait, joten Internet-sensuurilaki ei ole voimassa siellä.
Hallituksen sensuuri

Sensuuri on tiukentunut Kiinassa presidentti Xi Jinpingin aikana.
Kiinalaisista noin puolella on nettiyhteys ja vain murto-osa käyttää suojattuja yhteyksiä. Suuri osa kansasta ei siis nauti vapaasta internetin selaamisesta. Vapaa tiedonkulku on kuitenkin todella tärkeää esimerkiksi monille pienyrityksille. Googlen toiminnan estäminen hyödyttää ennen muuta kiinalaisia internet-yrityksiä, sillä hallitus haluaa ohjata ihmiset kiinalaisten hakukoneiden pariin. Googlen toiminta on ollut Kiinassa estetty Kiinassa vuodesta 2010, jolloin yhtiö kieltäytyi jatkamasta hakutulosten sensuuria. Kiinalainen hakuohjelma Baidu ei voi korvata ulkomaisia ohjelmia. Sen lisäksi, että Baidu sensuroi monet Kiinan hallituksen mielestä arkaluontoiset haut, se suosii hakutuloksissa niitä tahoja, jotka maksavat mainosrahaa Baidulle. Kiinassa on kielletty Googlen lisäksi mm. Facebookin, Twitterin ja Gmailin käyttö. Viranomaiset sanovat, että ulkomaista nettiä ei tarvita ja että kiinalainen internet riittää. Kiinan sensuuri eroaa muiden maiden sensuurista siinä, että muualla estetään pääsy esimerkiksi rasistiselle sivulle, kun taas Kiinassa sensuurin syy on ideologinen. Kiinan viranomaiset sanovat haluavansa suojella kiinalaista kulttuuria.
Sensuurilla Kiina vääristelee historiaansa, vaimentaa vallanpitäjien kritiikin ja peittelee korruptiota. Internet-sensuuri on vain tuorein ulottuvuus Kiinan kaikkialle ulottuvassa sensuurijärjestelmässä, jolla valvotaan tiedotusvälineitä, taidetta, tiedettä ja muita julkisen elämän ulottuvuuksia. Tunnetun kiinalaisen sensuurin kritisoijan Murong Xuecun mukaan sensuuri on myös vääristänyt kiinalaisten käsitystä historiastaan. Niin sanotun kulttuurivallankumouksen ja sitä edeltäneen nälänhädän historia on hänen mukaansa kirjoitettu uudelleen, ettei puolueen arvovalta kansan silmissä kärsisi. Murongin mukaan tavalliset kiinalaiset eivät nettisensuurin takia saa tarpeeksi tietoa siitä, millaisia ihmisoikeusloukkauksia Kiinassa tapahtuu, vaikka niiden kohteeksi joutuukin suuri määrä kansalaisia. Xuecun mukaan maailman 30:stä suosituimmasta sivustosta 16 on kokonaan kielletty Kiinassa. Lisäksi useat hakusanat ja teemat on kielletty hakukoneissa. Sensuuri kieltää jopa ilmaisun "olen eri mieltä" käytön Kiinan tärkeimmässä sosiaalisessa mediassa Weibossa, joka on Kiinan vastine Twitterille. Kiellettyihin ilmaisuihin kuuluvat muun muassa "kahden kauden rajoitus", "elinikäinen valtakausi" ja "nousta lentokoneeseen", joka ääntyy samalla tavoin kuin nousta valtaistuimelle.
Hallituksen sensuuri > Kiertämiskeinot

Suuri osa kiinalaisista kiertää hallinnon asettamat rajoitukset käyttämällä VPN-yhteyksiä, jonka avulla netinkäyttäjä pystyy ohittamaan Kiinan "suuren palomuurin", ja pääsee näkemään Kiinassa kiellettyjä nettisivustoja. VPN rakentaa virtuaalisen yhteyden julkisen verkon yli. Kiina on kuitenkin viime aikoina milloin? onnistunut estämään useita VPN-ohjelmistoja, eivätkä ne enää toimi Kiinassa. Käynnissä on jatkuva kilpavarustelu netin rajoitusten valvojien ja rajoitusten murtajien välillä. VPN-ohjelmistojen estäminen on tehty korottamalla teknisesti palomuuria. Kaikkia VPN-yhteyksiä ei Kiinassa ole estetty. Osa häirinnän kohteeksi joutuneista yrityksistä on lisäksi jo onnistunut tehostamaan palveluaan niin, että "palomuuri ylittyy". Monilla tutkimuslaitoksilla, suuryrityksillä ja kommunistisella puolueella on omat kanavansa päästä vapaasti ulkomaisen tiedon lähteille, mutta tavallisilla kansalaisilla tätä mahdollisuutta ei ole.
Xi Jinpingiä on kritisoitu kiertämällä sensuuria varsinkin Nalle Puh -meemillä. Hidasälyistä Nalle Puhia verrataan netissä Kiinan presidenttiin Xi Jinpingiin. Kaikki maininnat Nalle Puhista sensuroidaan Kiinan sosiaalisissa medioissa. Vuoden 2015 sensuroiduin kuva Kiinassa oli meemi, jossa verrattiin kuvaa presidentti Xi Jinpingistä tervehtimässä kansaa limusiinistaan ja kuvaa lelusta, jossa Nalle Puh istuu leluautossaan.
Wikipedian käytön estäminen Kiinassa

Kiinan kansantasavalta on rajoittanut alueellaan internettietosanakirja Wikipediaan pääsyä ainakin kolme kertaa. Kiinassa sijaitsevat Internet-yhteyksien tarjoajat (Hongkongia ja Macaota lukuun ottamatta) ovat joutuneet toteuttamaan Kiinan politiikkaa ja estämään pääsyn Wikipedian Internet-sivuille. Satunnaiselta ja koordinoimattomalta vaikuttava nettisensuuri on tyypillistä Kiinalle, ja tällaista on ollut myös Wikipedian sensuroiminen. Tällä hetkellämilloin? Wikipedian käyttö on kolmatta kertaa estettynä Kiinassa. Viralliset tahot eivät ole kertoneet mitään syitä käytön estoihin, mutta syinä pidetään muun muassa Wikipedian artikkeleita Taiwanin kysymyksestä ja Kiinan ihmisoikeustilanteesta. Estoja on voitu kiertää, mutta kaikille tämä ei ole helppoa.
Ensimmäisen kerran Wikipediaan pääsy estettiin Pekingistä 2. kesäkuuta 2004, Taivaallisen rauhan aukion mielenosoitusten verilöylyn viidentenätoista muistopäivänä. Esto kesti 19 päivää ja laajeni koko Kiinaan. Aluksi vain kiinankieliseen Wikipediaan pääsy estettiin, mutta myöhemmin estettiin pääsy myös muunkielisiin versioihin. Esto vahingoitti kiinankielisen Wikipedian kasvua ja käyttöastetta. Eston aikana tehtiin selvästi vähemmän muokkauksia ja vähemmän uusia nimimerkkejä luotiin.
Toinen esto oli 23.–27. syyskuuta 2004. Esto ei kattanut kaikkia Internet-yhteyksiä Kiinassa. Kolmas esto alkoi 19. lokakuuta 2005 ja on voimassa edelleen. Nyt myös Hongkongissa on havaittu vaikeuksia päästä Wikipediaan. Aiemmin Kiinan nettisensuuri ei ole koskettanut Hongkongia eikä Macaota. Nykyisimmän käyttöeston arvellaan haittaavan useita opiskelijoita ja tutkijoita sekä myös vahingoittavan kiinankielisen Wikipedian kehitystä.
11. lokakuuta 2006 uutisoitiin, että Kiina on muuttanut Wikipedian estokäytäntöä. Englanninkielinen Wikipedia oli tuolloin pääosin saatavilla Kiinassa. Sisältöä kuitenkin suodatettiin ja pääsy moniin Kiinan hallituksen arkaluonteisiksi katsomiin artikkeleihin oli edelleen estetty. Kiinankielinen Wikipedia oli edelleen estetty. 10. marraskuuta kerrottiin, että kiinankielinen Wikipediakin oli saatavilla manner-Kiinassa. Tämän seurauksena kiinankielinen Wikipedia alkoi ilmeisesti kasvaa aiempaa nopeammin. Toukokuussa 2019 pääsy Wikipedian kaikkiin kieliversioihin estettiin.
Aiheesta muualla

Wikibooksin ohje Wikipedian eston kiertämisestä (englanniksi)
Behind China's internet Red Firewall. BBC News 3.9.2002. (englanniksi)
China defends internet censorship. BBC News 8.6.2010. (englanniksi)
China's secret internet police target critics with web of propaganda. The Guardian 14.6.2005. (englanniksi)
John F. Kelly

| John F>  Kelly |
| --- | --- |

Valkoisen talon kansliapäällikkö
 31. heinäkuuta 2017 – 2. tammikuuta 2019  
Presidentti:  Donald Trump
Edeltäjä:  Reince Priebus
Seuraaja:  Mick Mulvaney
Yhdysvaltain 5. kotimaan turvallisuuden ministeri
 20. tammikuuta 2017 – 31. heinäkuuta 2017  
Edeltäjä:  Jeh Johnson
Seuraaja:  Kirstjen Nielsen
Henkilötiedot
Syntynyt: 11. toukokuuta 1950 (ikä 74) Boston, Massachusetts, Yhdysvallat
Puoliso:  Karen Hernest
Lapset:  3
Tiedot
Puolue:  sitoutumaton
Sotilaspalvelus
Palvelusmaa(t):   Yhdysvallat
Puolustushaara:  merijalkaväki
Sotilasarvo:  Kenraali
Taistelut ja sodat:  Persianlahden sota Irakin sota
John Francis Kelly (s. 11. toukokuuta 1950) on yhdysvaltalainen kenraali, joka toimi maan kotimaan turvallisuuden ministerinä alkuvuoden 2017 kunnes hänet 31. heinäkuuta 2017 alkaen nimitettiin Valkoisen talon kansliapäälliköksi Reince Priebusin tultua erotetuksi tehtävästä. Kelly lopetti tehtävässä 2. tammikuuta 2019, jonka jälkeen virkaatekeväksi kansliapäälliköksi tuli Mick Mulvaney.
Presidentiksi valittu Donald Trump nimesi Kellyn ehdokkaakseen kotimaan turvallisuuden ministeriksi joulukuussa 2016. Senaatti vahvisti nimityksen heti Trumpin virkaanastujaisten jälkeen 20. tammikuuta 2017 ja Kelly astui virkaansa samana päivänä. Kelly on eläkkeellä oleva merijalkaväen kenraali, jolla ei ole aikaisempaa kokemusta politiikasta. Häntä on kuvattu suorapuheiseksi ja sotilaidensa arvostamaksi mieheksi. Kelly on puolustanut voimakkaasti Yhdysvaltain toimintaa terrorismin vastaisessa sodassa ja korostanut rajaturvallisuuden tärkeyttä. Hänen poikansa, luutnantti Robert Kelly, kuoli taistelussa Afganistanissa vuonna 2010.
Aiheesta muualla

Kuvia tai muita tiedostoja aiheesta John F. Kelly Wikimedia Commonsissa
| n k  Valkoisen talon kansliapäälliköt |
| --- | --- | --- |
|  Steelman  Adams  Persons  O'Donnell  M. Watson  Haldeman  Haig  Rumsfeld  Cheney  Jordan  J. Watson  J. Baker  Regan  H. Baker  Duberstein  Sununu  Skinner  J. Baker  McLarty  Panetta  Bowles  Podesta  Card  Bolten  Emanuel  Rouse (vt.)  Daley  Lew  McDonough  Priebus  Kelly  Mulvaney (vt.)  Meadows  Klain  Zients  Wiles  |  Steelman  Adams  Persons  O'Donnell  M. Watson  Haldeman  Haig  Rumsfeld  Cheney  Jordan  J. Watson  J. Baker  Regan  H. Baker  Duberstein  Sununu  Skinner  J. Baker  McLarty  Panetta  Bowles  Podesta  Card  Bolten  Emanuel  Rouse (vt.)  Daley  Lew  McDonough  Priebus  Kelly  Mulvaney (vt.)  Meadows  Klain  Zients  Wiles  |  |
| n k  Kotimaan turvallisuuden ministerit |
| --- | --- | --- |
|  Ridge  Loy (vt.)  Chertoff  Napolitano  Beers (vt.)  Johnson  Kelly  Duke (vt.)  Nielsen  McAleenan (vt.)  Wolf (vt.)  Gaynor (vt.)  Pekoske (vt.)  Mayorkas  |  Ridge  Loy (vt.)  Chertoff  Napolitano  Beers (vt.)  Johnson  Kelly  Duke (vt.)  Nielsen  McAleenan (vt.)  Wolf (vt.)  Gaynor (vt.)  Pekoske (vt.)  Mayorkas  |  |
| Auktoriteettitunnisteet  |
| --- | --- |
Kansainväliset:  ISNI  VIAF  WorldCat 
Kansalliset:  Saksa  Yhdysvallat  Puola